Zmluva o ubytovaní
(zamestnanecká)
uzatvorená v zmysle § 754 a nasl. zákona č. 40/1964 Zb. Občianskeho zákonníka v znení neskorších predpisov (ďalej len „Občiansky zákonník“) medzi zmluvnými stranami:

Ubytovateľom:
Univerzita Komenského v Bratislave (ďalej aj „UK“)
Sídlo: 				Šafárikovo nám. č. 6, P.O.BOX 440, 814 99 Bratislava
Štatutárny orgán:		prof. JUDr. Marek Števček, DrSc.			
IČO: 				00 397 865
DIČ: 				202 084 5332			
IČ DPH:				SK 202 084 5332		

Organizačný útvar UK zodpovedný za plnenie zmluvy: 
[bookmark: _Hlk203549545]Úsek pre študentské domovy  (Mlyny UK a Družba UK) 	(ďalej spoločne len „ŠD“)
[bookmark: _Hlk203721853]Sídlo: Mlyny UK, Staré Grunty 36, 841 04 Bratislava
Zastúpený:		   	
Bank. spoj.: 		   	
Číslo účtu - IBAN: 	   
BIC: 			   
(ďalej len „ubytovateľ“)
a
Ubytovaným:
Meno a priezvisko: 									
Dátum narodenia:  									
Číslo OP/ cestovného pasu: 								
Trvalé bydlisko: 									
Názov fakulty / súčasti UK: 								
Súkromný email: 									
Email pridelený UK: 									
Číslo účtu – IBAN: 									
Telefónne číslo: 									
Univerzitné osobné číslo/variabilný symbol:    
(ďalej len „ubytovaný“)
 ubytovateľ a ubytovaný (ďalej aj ako „zmluvné strany“)

Článok I
Predmet zmluvy

Na základe tejto zmluvy sa ubytovateľ zaväzuje poskytnúť ubytovanému prechodné ubytovanie a služby s ním spojené v priestoroch ŠD, a to v areáli ..............  v zariadenej izbe/ubytovacej bunke číslo .........., v bloku .................. .

Článok II
Doba ubytovania, účel ubytovania

Ubytovateľ poskytne ubytovanému prechodné ubytovanie a služby s ním spojené na dobu určitú, a to  od ................ do ........................... (ďalej len „ubytovanie“).


Článok III
Práva a povinnosti zmluvných strán

1. Práva a povinnosti ubytovaného:
a) Ubytovaný podpisom tejto zmluvy potvrdzuje, že sa oboznámil s ustanoveniami Internátneho poriadku ŠD (ďalej len „IP“) a súhlasí s podmienkami ubytovania v ňom uvedenými. IP je zverejnený  na webovom sídle ubytovateľa www.studentskedomovy.uniba.sk a tvorí neoddeliteľnú súčasť tejto zmluvy. IP upravuje podmienky ubytovania, za ktorých ubytovateľ poskytuje ubytovanie a služby s ním spojené. Ubytovaný podpisom tejto zmluvy potvrdzuje, že sa oboznámil s cenníkmi (cenník ubytovania, cenník škôd, cenník pokút a poplatkov a pod.), ktoré sú uverejnené na webovom sídle ubytovateľa www.studentskedomovy.uniba.sk a tvoria neoddeliteľnú súčasť tejto zmluvy.
b) Ubytovaný podpisom tejto zmluvy berie na vedomie, že je povinný dodržiavať IP v celom areáli ŠD (t. j. v areáli Mlyny UK a v areáli Družba UK).
c) Ubytovaný má právo užívať priestory, ktoré mu boli na ubytovanie vyhradené, ako aj právo užívať spoločné priestory ŠD a užívať služby, ktorých poskytovanie je s ubytovaním spojené, v súlade s touto zmluvou a IP.
d) Ubytovaný je povinný užívať priestory vyhradené mu na ubytovanie a služby spojené s ubytovaním riadne. Ubytovaný nesmie v ubytovacích priestoroch bez súhlasu ubytovateľa vykonávať žiadne podstatné zmeny.
e) Ubytovaný nesmie prenechať izbu a jej inventár k užívaniu tretej osobe a meniť zámky na dverách.
f) Ubytovaný podpisom tejto zmluvy vyhlasuje, že sa oboznámil so vstupným informovaním ubytovaných o ochrane pred požiarmi a bezpečnosti a ochrane zdravia a tieto pokyny sa zaväzuje dodržiavať počas doby ubytovania. Uvedené pokyny sú zverejnené na webovom sídle ubytovateľa www.studentskedomovy.uniba.sk.
g) [bookmark: _Hlk203727376][bookmark: _Hlk203721958]Ubytovaný je povinný bezodkladne po prevzatí kľúčov od ubytovacej bunky/izby/apartmánu skontrolovať inventár podľa inventárneho zoznamu nachádzajúceho sa v izbe/apartmáne. Chýbajúci inventár, technické alebo hygienické nedostatky je ubytovaný povinný do dvoch kalendárnych dní po prevzatí kľúčov od izby nahlásiť na emailovú adresu: mlyny.hospodarske@uniba.sk (pre ubytovaných na Mlynoch UK) a udrzba@druzba.uniba.sk (pre ubytovaných na Družbe UK).
h) Ubytovaný je povinný bezodkladne oznámiť ubytovateľovi prostredníctvom e-mailu: mlyny.ubytovanie@uniba.sk (pre ubytovaných na Mlynoch UK) a ubytovacie@druzba.uniba.sk (pre ubytovaných na Družbe UK) zmenu svojich kontaktných údajov uvedených v záhlaví tejto zmluvy (číslo bankového účtu, adresy trvalého bydliska, e-mailovej adresy a telefónneho čísla). V opačnom prípade ubytovateľ nezodpovedá za správne uvedenie kontaktných údajov a riadne doručovanie písomností ubytovanému. 
i) [bookmark: _Hlk203549647]Ubytovaný je povinný pri e-mailovej komunikácii s ŠD primárne zasielať e-mail tej časti areálu ŠD, v ktorej je ubytovaný (Ak je osoba ubytovaná v areáli Mlyny UK, je potrebné zasielať e-mail na Mlyny UK. Ak je osoba ubytovaná v areáli Družba UK, je potrebné zasielať e-mail na Družbu UK).
j) Ubytovaný je povinný chrániť vstupnú kartu do ŠD a kľúče od ubytovacej bunky/izby pred stratou alebo odcudzením.
k) Ubytovaný je povinný dodržiavať zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov (ďalej len „zákon o ochrane nefajčiarov“) a Príkaz rektora UK č. 3/2017 o zákaze fajčenia na UK.
l) Ubytovaný sa zaväzuje dodržiavať všeobecne záväzné právne predpisy a vnútorné predpisy UK a ubytovateľa upravujúce zdravotné, bezpečnostné, hygienické a epidemické opatrenia, a to najmä súvisiace s výskytom a šírením infekčných ochorení. Ubytovaný zároveň vyhlasuje, že sa pri podpise tejto zmluvy s predmetnými všeobecne záväznými právnymi predpismi a vnútornými predpismi UK a ubytovateľa oboznámil a je povinný sa oboznamovať aj s ich následnými zmenami. Ubytovaný je povinný strpieť výkon oprávnenia ubytovateľa podľa čl. III ods. 2 písm. e) tejto zmluvy.
m) Ubytovaný je povinný znášať obmedzenie v užívaní ubytovania v rozsahu potrebnom na vykonanie opráv a udržiavanie prevádzky ŠD.
n) Ubytovaný sa zaväzuje nevyužívať ubytovanie v ŠD v prípade, ak ubytovateľ na základe epidemickej situácie rozhodne o prerušení ubytovania v ŠD. V takom prípade ubytovateľ nie je povinný vracať cenu za ubytovanie a nie je povinný poskytnúť ani náhradné prechodné ubytovanie ubytovanému.
o) Ubytovaný má právo na poskytnutie ubytovania len v prípade, ak má uzatvorený pracovný pomer s UK alebo jej súčasťou a spĺňa ďalšie podmienky ustanovené vnútornými predpismi UK.
p) Ubytovaný berie na vedomie, že mu v prípade porušenia zdravotných, hygienických, bezpečnostných alebo epidemických opatrení súvisiacich s výskytom a šírením infekčných ochorení, môže byť zamedzený prístup do objektov ubytovateľa.


2. Práva a povinnosti ubytovateľa:
a) Ubytovateľ je povinný odovzdať ubytovanému priestory vyhradené mu na ubytovanie v stave spôsobilom na riadne užívanie a zabezpečiť mu nerušený výkon jeho práv spojených s ubytovaním. 
b) O zodpovednosti ubytovateľa za veci vnesené do ubytovacích priestorov ubytovaným alebo pre neho platia ustanovenia § 433 a 436 Občianskeho zákonníka.
c) Ubytovateľ je oprávnený kedykoľvek na vstup do ubytovacej bunky/izby/apartmánu ubytovaného za účelom kontroly užívania pridelenej ubytovacej bunky/izby/apartmánu v súlade s touto zmluvou a IP.
d) Ubytovateľ je oprávnený ubytovaného presťahovať do inej izby zo zdravotných, bezpečnostných, hygienických, epidemických, prevádzkových, rekonštrukčných alebo iných závažných dôvodov, prípadne za účelom efektívnejšieho využitia ubytovacej kapacity.
e) V prípade výskytu infekčných ochorení si ubytovateľ  vyhradzuje právo podmieniť vstup do ŠD  predložením  potvrdenia v zmysle požiadaviek stanovených všeobecne záväzným právnym predpisom v prípade, ak na to bude oprávnený s ohľadom na zlú epidemickú situáciu podľa príslušných všeobecne záväzných právnych predpisov sledujúcich plnenie dôležitých úloh vo verejnom záujme pri zachovaní vhodných a konkrétnych opatrení na ochranu práv a slobôd ubytovaného. S týmto právom ubytovateľa ubytovaný výslovne súhlasí.

Článok IV
Cena za ubytovanie

1. [bookmark: _Hlk231279119]Cenu za ubytovanie je ubytovaný povinný uhradiť v mesačných splátkach bankovým prevodom na účet ubytovateľa uvedený v záhlaví tejto zmluvy. Cena za ubytovanie za príslušný kalendárny mesiac je splatná vopred, najneskôr do 25. dňa kalendárneho mesiaca predchádzajúceho mesiacu, za ktorý sa cena za ubytovanie uhrádza. Platba sa považuje za uhradenú dňom jej pripísania na účet ubytovateľa.  Ako variabilný symbol je potrebné uviesť univerzitné osobné číslo ubytovaného uvedené v záhlaví tejto zmluvy. V opačnom prípade nebude platba zaúčtovaná a bude sa považovať za neuhradenú.  Cena za ubytovanie  sa uhrádza  vždy za celý kalendárny mesiac ubytovania bez ohľadu na skutočný počet dní ubytovania v danom kalendárnom mesiaci. Ubytovaný sa zaväzuje za poskytnuté ubytovanie platiť ubytovateľovi cenu vo výške XXX € / lôžko / mesiac. Na ubytovaného sa môže vzťahovať daň za ubytovanie (miestna daň) podľa všeobecne záväzného nariadenia (ďalej len „VZN“) hlavného mesta Bratislava, ktorú je v takomto prípade ubytovaný povinný uhradiť vo výške a v rozsahu podľa VZN. Daň za ubytovanie musí byť pripísaná na účet ubytovateľa najneskôr v posledný deň kalendárneho mesiaca predchádzajúceho mesiacu, za ktorý je ubytovaný povinný daň uhradiť. V prípade, že ubytovaný je od dane v zmysle VZN oslobodený, je povinný predložiť príslušné potvrdenie (napr. preukaz ŤZP) pri podpise zmluvy.
2. Ubytovateľ má právo v prípade nárastu prevádzkových nákladov na ubytovanie (zvýšenie ceny služieb, zníženie dotácie zo štátneho rozpočtu) jednostranne zvýšiť cenu za ubytovanie, a to maximálne o sumu zodpovedajúcu zvýšeným nákladom a to postupom podľa vnútorných predpisov UK. V priebehu poskytovania ubytovania je ubytovateľ oprávnený upraviť cenu za ubytovanie aj o percentuálnu mieru inflácie publikovanú Štatistickým úradom Slovenskej republiky za predchádzajúci kalendárny rok podľa vývoja indexu spotrebiteľských cien t. j. o index inflácie.
3. Ubytovateľ oznámi zvýšenie ceny za ubytovanie ubytovanému vopred prostredníctvom elektronickej pošty na emailovú adresu uvedenú v záhlaví tejto zmluvy. Zvýšenie ceny za ubytovanie ubytovateľ zverejní na svojom webovom sídle www.studentskedomovy.uniba.sk.
4. Ak cena za ubytovanie bude podstatne zvýšená, ubytovaný má právo v súlade s ustanovením § 48 ods. 1 Občianskeho zákonníka od tejto zmluvy odstúpiť. V uvedenom prípade neplatí o odstúpení od tejto zmluvy ustanovenie čl. VI ods. 4. Ak ubytovaný neodstúpi od tejto zmluvy do 1 mesiaca odo dňa oznámenia zvýšenej ceny za ubytovanie, bude ubytovaný zvýšenou cenou viazaný a je povinný ju zaplatiť. Za podstatné zvýšenie ceny za ubytovanie sa považuje jej zvýšenie aspoň o 15 %. 
5. Ubytovaný sa zaväzuje, že zvýšenú cenu za ubytovanie začne platiť za mesiac, ktorý nasleduje bezprostredne po mesiaci, v ktorom bolo zvýšenie ceny ubytovateľom oznámené podľa ods. 3 tohto článku. 
Článok V
Zmluvné pokuty

1. Ak sa ubytovaný dostane do omeškania s úhradou ceny za ubytovanie (ktorejkoľvek jej splátky, prípadne jej časti alebo dane za ubytovanie) v zmysle článku IV ods. 1  tejto zmluvy, je povinný zaplatiť ubytovateľovi zmluvnú pokutu vo výške ......  € za každý čo i len začatý kalendárny mesiac omeškania. 
2. V prípade porušenia povinností ubytovaného vyplývajúcich z tejto zmluvy alebo IP je ubytovaný povinný zaplatiť zmluvnú pokutu za každé jednotlivé porušenie zmluvy a IP (t. j. zmluvné pokuty sa sčítavajú), a to vo výškach stanovených v IP a v platných cenníkoch zverejnených na webovom sídle ubytovateľa www.studentskedomovy.uniba.sk. Zaplatením zmluvnej pokuty nezaniká povinnosť ubytovaného, ktorej porušenie bolo zmluvnou pokutou sankcionované. Uplatnením nároku ubytovateľa na zaplatenie zmluvnej pokuty ani jej zaplatením nie je dotknuté právo ubytovateľa na náhradu škody spôsobenej porušením povinnosti ubytovaného ani právo ubytovateľa na úroky z omeškania.
3. Ak ubytovaný neodovzdá ubytovaciu bunku/izbu/apartmán po skončení ubytovania v súlade s touto zmluvou a IP najneskôr v deň skončenia ubytovania do 11:00 hod. (pokiaľ nie je dojednané inak), je povinný zaplatiť ubytovateľovi zmluvnú pokutu v zmysle IP vo výške 100,00 € a dvojnásobku dennej ceny za ubytovanie platnej v čase omeškania vypočítanej podľa skutočného počtu dní omeškania. 

Článok VI
Skončenie zmluvy

1. [bookmark: _Hlk76129628]Ubytovateľ je oprávnený odstúpiť od tejto zmluvy pred uplynutím dohodnutej doby ubytovania v prípade, ak ubytovaný hrubo porušuje dobré mravy alebo inak hrubo porušuje svoje povinnosti vyplývajúce z tejto zmluvy alebo IP.
2. Ubytovateľ je oprávnený odstúpiť od tejto zmluvy v prípade, ak ubytovaný nezaplatí cenu za ubytovanie alebo daň za ubytovanie vo výške a v termínoch stanovených touto zmluvou alebo neuhradí spôsobenú škodu alebo iné poplatky/záväzky vzniknuté z ubytovania alebo zmluvnú pokutu v plnej výške v termíne určenom ubytovateľom.
3. [bookmark: _Hlk104972298]Ubytovateľ je oprávnený odstúpiť od tejto zmluvy, ak ubytovaný uviedol nepravdivé údaje v žiadosti o pridelenie ubytovania alebo predložil sfalšované potvrdenia alebo dokumenty, na základe ktorých mu bolo ubytovanie pridelené alebo ak ubytovaný predložil sfalšované dokumenty požadované podľa čl. III ods. 2 písm. e) tejto zmluvy.
4. Ubytovaný je oprávnený odstúpiť od tejto zmluvy pred uplynutím dohodnutej doby ubytovania, je však povinný nahradiť ubytovateľovi ujmu vzniknutú predčasným zrušením ubytovania, iba ak nemohol ubytovateľ ujme zabrániť.
5. Ubytovateľ je oprávnený zo zdravotných, hygienických, bezpečnostných, epidemických, havarijných, rekonštrukčných alebo iných závažných dôvodov vypovedať zmluvu s jednotýždňovou výpovednou dobou. Výpovedná doba začína plynúť prvým dňom nasledujúcim po dni, v ktorom bola výpoveď doručená ubytovanému. 
6. Ubytovateľ je oprávnený odstúpiť od zmluvy ak ubytovaný prestal spĺňať podmienky uvedené v čl. III ods. 1  písm. o) a ubytovanie nebolo skončené dohodou zmluvných strán.

Článok VII
Prechodné a záverečné ustanovenia

1. Pokiaľ v tejto zmluve nie je uvedené inak, všetky oznámenia alebo iná komunikácia v súvislosti s touto zmluvou (ďalej aj „písomnosti“) musí byť vyhotovená písomne a doručená druhej zmluvnej strane prostredníctvom univerzálneho poštového doručovateľa alebo elektronickou poštou (e-mailom) alebo osobne. Písomnosti doručované v listinnej forme sa považujú za doručené dňom ich prevzatia zmluvnou stranou, ktorej boli adresované. V prípade neprebratia písomnosti zmluvnou stranou sa písomnosť považuje za doručenú uplynutím lehoty určenej poštovým prepravcom na jej prebratie. Písomnosť sa považuje za doručenú aj v prípade, ak ju zmluvná strana odmietne prebrať. V prípade doručovania elektronickou poštou (e-mailom) sa bude elektronická pošta zasielať na e-mailovú adresu uvedenú v záhlaví tejto zmluvy alebo na  emailovú adresu, ktorú ubytovanému pridelila UK alebo fakulta UK. V prípade, ak sú v záhlaví zmluvy uvedené viaceré emailové adresy, postačuje doručovať na jednu z nich. Zmluvné strany si dohodli fikciu doručenia, podľa ktorej sa e-mail považuje za doručený nasledujúci kalendárny deň po jeho odoslaní.
2. Skončením tejto zmluvy nie je dotknuté právo ubytovateľa uplatniť voči ubytovanému nárok na zaplatenie zmluvnej pokuty, náhradu škody ani iné peňažné nároky, ktoré vznikli počas trvania tejto zmluvy.
3. Ak sa táto zmluva podpisuje vlastnoručne, tak sa podpisujú dve vyhotovenia, z ktorých každá zmluvná strana dostane po jednom vyhotovení. Ak bola zmluva uzavretá elektronickým spôsobom, tak si každá zmluvná strana odloží vyhotovenie tejto zmluvy v elektronickej podobe; tým nie je dotknuté právo ubytovateľa požadovať podpísanie aj listinnej formy zmluvy. 
4. Túto zmluvu je možné meniť, dopĺňať alebo predĺžiť po dohode oboch zmluvných strán, a to vo forme písomných a riadne očíslovaných dodatkov k nej. Táto zmluva je platná dňom jej podpisu oboma zmluvnými stranami a v súlade s ustanovením § 47a Občianskeho zákonníka nadobúda účinnosť dňom nasledujúcim po dni zverejnenia v Centrálnom registri zmlúv.
5. Táto zmluva podlieha v súlade s ustanoveniami zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších právnych predpisov (ďalej len „zákon o slobodnom prístupe k informáciám“) povinnému zverejneniu v Centrálnom registri zmlúv a ubytovaný berie na vedomie, že táto zmluva bude zverejnená v Centrálnom registri zmlúv.
6. Zmluvné strany sa ďalej dohodli, že práva a povinnosti ako aj právne vzťahy vyplývajúce z tejto zmluvy sa riadia platným právnym poriadkom Slovenskej republiky. Všetky spory vyplývajúce z tejto zmluvy budú riešené príslušným všeobecným súdom v Slovenskej republike.
7. Ak sa niektoré z ustanovení tejto zmluvy stane z akéhokoľvek dôvodu neplatným alebo neúčinným, platnosť ostatných ustanovení tejto zmluvy nie je dotknutá. Namiesto neplatného alebo neúčinného ustanovenia bude platiť primeraná úprava, ktorá sa v rámci platného právneho poriadku čo najviac približuje tomu, čo si strany pri uzatváraní tejto zmluvy želali.
8. Zmluvné strany vyhlasujú, že si túto zmluvu prečítali, jej obsahu porozumeli, že bola uzavretá po vzájomnom súhlase, nie však v tiesni ani za nápadne nevýhodných podmienok a na znak súhlasu s ňou ju bez výhrad podpisujú.
9. Ubytovaný podpisom tejto zmluvy potvrdzuje, že sa oboznámil s informáciou o spracúvaní osobných údajov zverejnenou na webovom sídle ubytovateľa www.studentskedomovy.uniba.sk.

V Bratislave ..................................





...........................................		 ...........................................
Ubytovateľ							Ubytovaný

Zmluva o   ubytovaní   ( zamestnanecká )   uzatvorená v   zmysle § 754 a   nasl. zákona č. 40/1964 Zb. Občianskeho zákonníka v   znení  neskorších predpisov (ďalej len „Občiansky zákonník“) medzi zmluvnými stranami:     Ubytovateľom:   Univerzita Komenského v Bratislave  (ďalej aj „ UK “)   Sídlo:          Šafárikovo nám. č. 6, P.O.BOX 440, 814 99 Bratislava   Štatutárny orgán:     prof. JUDr. Marek Števček, D rSc .         IČO:          00   397 865   DIČ:          202   084 5332         IČ DPH:       SK 202   084 5332         Organizačný útvar UK zodpovedný za plnenie zmluvy:    Úsek pre študentské domovy    (Mlyny UK a   Družba UK)    (ďalej spoločne len „ ŠD “)   Sídlo: Mlyny UK, Staré Grunty 36, 841 04 Bratislava   Zastúpený:             Bank. spoj.:              Číslo účtu  -   IBAN:          BIC:              (ďalej len „ ubytovateľ “)   a   Ubytovaným:   Meno a   priezvisko:                      Dátum narodenia:                        Číslo OP/ cestovného pasu:                     Trvalé bydlisko:                      Názov fakulty / súčasti UK:                     Súkromný e mail:                      Email pridelený UK:                      Číslo účtu  –   IBAN:                      Telefónne číslo:                      Univerzitné osobné číslo/variabilný symbol:       (ďalej len „ ubytovaný “)     ubytovateľ a ubytovaný (ďalej aj ako „ zmluvné strany “)     Článok  I   Predmet zmluvy     Na základe   tejto  zmluvy sa   ubytovateľ   zaväzuje   poskytnúť  ubytovanému   prechodné  ubytovanie  a   služby s   ním spojené  v   priestoroc h  ŠD , a to v   areáli ..............    v   zariadenej   izbe /ubytovacej bunke   číslo  .......... ,  v  blok u   ..................   .     Článok I I   Doba  ubytovania , účel ubytovania     U bytovateľ poskytne  ubytovanému   prechodné  ubytovanie   a   služby s   ním spojené   na dobu  určitú ,   a   to     o d   ................   do  ...........................   (ďalej len „ ubytovanie “) .    

